Rikunarita-ORG/Wikinium huggingface dataset:
# நான்கு உயர்ந்த உண்மைகள்

நான்கு உயர்ந்த உண்மைகளை கௌதம புத்தர் தனது சீடர்களுக்கு எடுத்துரைத்தல்
**நான்கு உயர்ந்த உண்மைகள்**, கௌதம புத்தர் தனது சீடர்களுக்கு அருளியதாகும்.

மனிதர்கள் மனநிறைவான வாழ்க்கையை வகுத்துக் கொள்ள, புத்தர் அருளியதே நான்கு உயர்ந்த உண்மைகள் ஆகும். அவைகள்:

1. துக்கம்: பிறப்பு, நோய், முதுமை, இறப்பு மற்றும் பசி மனிதர்களால் தவிர்க்க இயலாத துன்பங்கள். மேலும் பகை, கொலை, வெகுளி, இழப்பு, மயக்கம் போன்றவைகளையும் மனிதருக்குத் துன்பத்தைத் தருபவைகள்.
2. ஆசை / பற்று: துன்பத்துக்கான காரணம் ஆசை அல்லது பற்று.
3. துன்பம் நீக்கல்: ஆசையை விட்டுவிடுவதுவே துன்பத்தை நீக்கும் முறைமை.
4. எட்டு நெறிகள்: துக்கத்தைப் போக்க உதவும் எட்டு வழிமுறைகள்: நல்ல பார்வை, நல்ல எண்ணம், நல்ல பேச்சு, நல்ல நடவடிக்கை, நல்ல வாழ்வாதாரம், நல்ல நினைவாற்றல், நல்ல முயற்சி, நல்ல செறிவு

இந்த நான்கு உண்மைகளை விழிப்புணர்வுடன் அறிந்து, நன்னெறியுடன் வாழ்பவர்களை, அருகத நிலையை அடைந்தவர் என பௌத்தம் கூறுகிறது.

## மேற்கோள்கள்

## வெளி இணைப்புகள்

* Four Noble Truths
# யுன்னான்

**யுன்னான்** (எளிய சீனமொழி **云南**, மரபார்ந்த சீனமொழி **雲南** ஆங்கிலம் **Yunnan**) என்பது சீனாவின் மாகாணங்களில் ஒன்று. இது சீனாவின் தென்மேற்கில் அமைந்துள்ளது. இம்மாகாணத்தின் தலைநகர் குன்மிங். கிமு இரண்டாம் நூற்றாண்டின் இறுதியில் இது ஹன் அரச வம்சத்தின் ஆட்சிக்கு உட்பட்டிருந்தது.

### எல்லை

சீனாவின் மாகாணங்களில் திபெத்து, சிச்சுவான், குயீசூ, குவாங்சீ ஆகியவற்றுடனும் மியான்மர், லாவோஸ், வியட்னாம் உள்ளிட்ட நாடுகளுடனும் எல்லையைக் கொண்டுள்ளது.

### ஆளுமைப் பிரிவு

எட்டு நகரப்பகுதிகள் எட்டு தன்னாட்சிப்பகுதிகள் என இது பதினாறு பிரிவுகளைக் கொண்டது. தாலி நகரம் முக்கிய இடம் பெறுகிறது.

### மக்கள்

இங்கு பல்வேறு இன மக்கள் வசிக்கின்றனர். சீன அரசால் ஏற்றுக்கொள்ளப்பட்ட 56 இனக்குழுக்களில் 35 இனக்குழு இந்த மாகாணத்தில் வாழ்கின்றனர்.

### இயற்கை வளங்கள்

இது இயற்கை வளங்களும், தாதுக்களும் நிரம்பிய பகுதி. இங்கு காப்பி தயாரிப்பு முக்கிய இடம் பெறுகிறது. அரிசி, சோளம், உருளைக் கிழங்கு உள்ளிட்டவையும் விளைவிக்கப்படுகின்றன.

இம்மாகாணத்தின் வடமேற்கில் உயர்ந்த மலைகளும் தென்கிழக்கில் தாழ்ந்த நிலப்பகுதியும் உள்ளன.
இங்குள்ள இயற்கைச் சூழலால் கவரப்பட்டுப் பலர் வருகின்றனர். சுற்றுலாத் துறையும் வருவாயில் முக்கியப் பங்கு வகிக்கின்றது. யுனெசுகோவின் பாரம்பரியக் களங்களும், தேசியப் பூங்காக்களும் இங்கு உள்ளன.

### போக்குவரத்து

இங்கு ரயில் போக்குவரத்து வசதி உண்டு. பிற நாடுகளை இணைக்கும் சாலைப் போக்குவரத்தும் உள்ளது.

## மேற்கோள்கள்
# 21-ஆம் நூற்றாண்டு

|  |  |
| --- | --- |
| **ஆயிரமாண்டுகள்:** | 3-ஆம் ஆயிரமாண்டு |
| **நூற்றாண்டுகள்:** | 20-ஆம் நூற்றாண்டு - **21-ஆம் நூற்றாண்டு** - 22-ஆம் நூற்றாண்டு |
| **பத்தாண்டுகள்:** | 2000கள் 2010கள் 2020கள் 2030கள் 2040கள் 2050கள் 2060கள் 2070கள் 2080கள் 2090கள் |

**21ம் நூற்றாண்டு** கிரிகோரியன் நாட்காட்டிப்படி தற்போதைய நூற்றாண்ட்டாகும். இது ஜனவரி 1, 2001 இல் ஆரம்பித்து டிசம்பர் 31, 2100 இல் முடிவடையும்.

## முக்கிய நிகழ்வுகள்

* 2002 - மார்ஸ் ஒடிசி செவ்வாய்க் கிரகத்தைச் சுற்றி வந்தது.
* 2002 - கிழக்குத் தீமோர் விடுதலை அடைந்தது.
* 2003 - சார்ஸ் (*SARS*) உலகெங்கும் பரவியது.
* 2006 - மொண்டனேகிரோ விடுதலை அடைந்தது.

### Conflicts and civil unrest

* ஈழப்போர் (1983 - 2009 வரை)
* ஆப்கான் போர் (2001 – இன்று வரை)
* இராக் போர் (மார்ச் 20 2003 - இன்று வரை)
* சோமாலியப் போர் (2006 – இன்று வரை)
* பயங்கரவாதத்திற்கு எதிரான போர் (2001 - இன்று வரை)

## வெளி இணைப்புகள்

* Reuters - The State of the World பரணிடப்பட்டது 2009-02-14 at the வந்தவழி இயந்திரம் The story of the 21st century
* Long Bets Foundation to promote long-term thinking
* Long Now Long-term cultural institution
* Scientific American Magazine (September 2005 Issue) The Climax of Humanity

## மேற்கோள்கள்